Trambulina poate fi folosita mai multi ani la rand, nu doar de primavara pana toamna, cu conditia ca aceasta sa fie depozitata in conditii adecvate astfel incat componentele sa nu se deterioreze. Chiar daca depozitarea si intretinerea trambulinei sunt sarcini mai putin distractive decat utilizarea ei propriu-zisa, este esential ca trambulina sa nu fie expusa la intemperii pe timpul iernii. Cel mai economic din punctul de vedere al spatiului este ca trambulina sa fie depozitata demontata. Toate componentele ar trebui sa fie demontate si, inainte de a fi depozitate, sa fie curatate. Orice urma de murdarie sau umezeala poate deteriora pe timpul depozitarii componentele trambulinei. Componentele ar trebui depozitate separat, intr-un spatiu uscat si sigur. Pentru protejarea trambulinei depozitate pe timp de iarna se poate folosi o husa speciala pentru trambuline sau, in cazul in care nu exista una, o panza/un material care sa protejeze componentele de murdarie si praf. Cele mai adecvate locuri pentru depozitarea trambulinei, tinand cont de faptul ca aceasta este destul de voluminoasa chiar si demontata, sunt garajele, casutele de gradina sau spatiile speciale dedicate depozitarii. Ideal este ca trambulina sa fie verificata periodic. In timp se poate depune murdarie, pot aparea rozatoare in spatiul de depozitare sau alte eventuale situatii care ar putea afecta buna utilizare a trambulinei in sezonul urmator.